लोकतन्त्र नागरिकका हक अधिकार सुरक्षित गरी समाजमा विधिको शासनको सभ्यता कायम गर्ने उत्कृष्ट राजनीतिक व्यवस्था हो । लोकतन्त्रले सबै नागरिकलाई समानरूपमा अवसर प्रदान गर्छ । लोकतन्त्रमा प्रभावकारी सहभागिता, समानता र समन्यायको सुनिश्चितता, राष्ट्रका महत्वपूर्ण विषयमा अन्तिम निर्णयगर्ने शक्ति जनता, निरङकुशताको अन्त्य, आधारभूत अधिकारको संरक्षण, स्वतन्त्रताको प्रत्याभूति, आत्मनिर्णयको अधिकार, स्वायत्तता, मानव विकास, शान्ति र सद्भाव जस्ता कुराहरूको सुनिश्चितता हुन्छ ।
